Sí, vaig observar que als edificis cantoners amb doble numeració el cadastre a vegades posava la numeració de la parcel·la contrària a la porta i mai les dues.

Per com està mapejada la resta de la ciutat, em va semblar que el consens era numerar només l'entrada principal. Hi ha cap documentació o discussió pública al respecte?

Per exemple en aquest conjunt de canvis, l'adreça que hauria estat C/Calvet 88 probablement només té un establiment o una "entrance=garage" sense numeració visible al carrer, però el portal és a Via Augusta 191.

Gràcies per la pista del ICGC, mai l'hagués obert a l'àrea metropolitana i veig que és on hi ha més detall!

Estava fent proves per familiaritzar-me amb la importació però pensava deixar estar Barcelona i dedicar-me als municipis que tinc a la vora i pugui fer-hi un cop d'ull en cas de dubte. De totes maneres si hi ha un consens més o menys ferm respecte tot això crec que valdria la pena documentar-ho i enllaçar-ho amb èmfasi en el projecte d'importació de Barcelona (o jo ho he passat per alt com un ase?)